CELEX: 62015CN0238
Language: sk
Date: 2015-05-22 00:00:00
Title: Vec C-238/15: Návrh na začatie prejudiciálneho konania, ktorý podal Tribunal administratif (Luxembursko) 22. mája 2015 – Maria do Céu Bragança Linares Verruga, Jacinto Manuel Sousa Verruga, André Angelo Linares Verruga/Ministre de l’Enseignement supérieur et de la recherche

3.8.2015   
            
            
               SK
            
            
               Úradný vestník Európskej únie
            
            
               C 254/9
            
         Návrh na začatie prejudiciálneho konania, ktorý podal Tribunal administratif (Luxembursko) 22. mája 2015 – Maria do Céu Bragança Linares Verruga, Jacinto Manuel Sousa Verruga, André Angelo Linares Verruga/Ministre de l’Enseignement supérieur et de la recherche
   (Vec C-238/15)
   (2015/C 254/12)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal administratif
   
      Účastníci konania pred vnútroštátnym súdom
   
   
      Žalobcovia: Maria do Céu Bragança Linares Verruga, Jacinto Manuel Sousa Verruga, André Angelo Linares Verruga
   
      Žalovaný: Ministre de l’Enseignement supérieur et de la recherche
   
      Prejudiciálna otázka
   
   Je podmienka uložená vo vzťahu k študentom, ktorí nie sú rezidentmi Luxemburského veľkovojvodstva, článkom 2a zákona z 22. júna 2000 o štátnej finančnej podpore na vysokoškolské štúdium, [tak] ako bola doplnená zákonom z 19. júla 2013, bez zohľadnenia akéhokoľvek iného kritéria väzby, a síce že ide o deti pracovníkov zamestnaných alebo vykonávajúcich pracovnú činnosť v Luxembursku počas nepretržitého obdobia minimálne piatich rokov v čase podania žiadosti o finančnú podporu, odôvodnená úvahami politiky v oblasti vzdelávania a rozpočtovej politiky sledovaných Luxemburskom, a je vhodná, respektíve primeraná sledovanému cieľu, teda snahe podporiť zvýšenie pomeru osôb, ktoré sú držiteľmi vysokoškolského diplomu a zároveň zabezpečiť, aby sa tieto osoby po tom, čo využili možnosť ponúkanú systémom podpory na financovanie ich štúdia, prípadne štúdia v zahraničí, vrátili do Luxemburska, aby použili takto získané vedomosti na rozvoj ekonomiky tohto členského štátu?